Atef Abu Saif

Atef Abu Saif (lahir 1973) ialah seorang ahli politik dan penulis Palestin. Buku beliau telah diterjemahkan dalam pelbagai bahasa dan tulisannya telah diterbitkan dalam The New York Times, The Guardian, Guernica, dan Slate. Beliau berkhidmat sebagai jurucakap Fatah dan Menteri Kebudayaan Palestin sejak 2019.

 Kehidupan awal dan pendidikan 
Abu Saif dilahirkan di kem pelarian Jabalia di Genting Gaza. Beliau belajar di Universiti Birzeit dan Universiti Bradford sebelum melanjutkan pengajian kedoktoran falsafah (Ph.D) di Institut Universiti Eropah di Florence.

 Penulisan 
Sejak kemunculan sulung sasteranya pada akhir 1990-an, Abu Saif telah menulis beberapa novel dan koleksi cerpen. Novelnya Hidup Tergantung (2014, ) telah disenarai pendek untuk Hadiah Buku Arab 2015. Beliau menerbitkan lima novel lain: Bayangan dalam Ingatan (1997, ), Hikayat Malam Menuai (1998, ), Bebola Salju (2000, ), Anggur Masam Syurga (2003, ), dan Jangan Lintas Jalan (2019, ). Selain itu beliau menerbitkan dua koleksi cerpen: Semuanya Seperti Biasa () dan Ceritera dari Kala Gaza (). Abu Saif menyunting juga kumpulan cerpen dari Gaza dalam bahasa Inggeris bertajuk The Book of Gaza, yang turut memuatkan salah satu cerpennya sendiri. Ia diterbitkan oleh Comma 2014. 

Hidup Tergantung diterbitkan dalam bahasa Inggeris pada musim luruh 2016 oleh Bloomsbury.

Karya beliau tentang konflik Gaza 2014 diterbitkan dalam bahasa Inggeris di bawah tajuk The Drone Eats with Me: Diaries from a City Under Fire, dengan kata pengantar oleh Noam Chomsky. Petikan daripada diari tersebut telah muncul dalam penerbitan Barat seperti Slate, Guernica, The Guardian dan The New York Times. Diari tersebut terbit di Jerman pada 2015 di bawah tajuk Frühstück mit der Drohne, oleh Unionsverlag.

Novel 2019 karya Abu Saif Jangan Lintas Jalan adalah novel pertama dari Gaza yang diterjemahkan ke dalam bahasa Ibrani dan diterbitkan di Israel. 

Kiriman diari Abu Saif yang ditulis semasa melawat Gaza semasa perang Israel-Hamas 2023 diterbitkan dalam majalah New York Times dan Slate Ia akan diterbitkan sebagai jilid terkumpul dalam bahasa Inggeris, bertajuk Usah Pandang Yang Tersisa: Sebuah Diari Penghapusan Bangsa (), pada Februari 2024. 

 Kerjaya perkhidmatan awam 
Pada 5 Februari 2018, Suruhanjaya Penerangan, Kebudayaan, dan Ideologi Fatah melantik beliau sebagai jurucakap Fatah. Sejak 2019, beliau telah menjadi Menteri Kebudayaan di Pihak Berkuasa Palestin . Saab, Sheren Falah. "The Real Mystery Behind an Excellent Detective Story Set in Gaza". Haaretz. Retrieved 9 December 2022.

 Peristiwa kehidupan 
Pada bulan Mac 2019, agensi berita Palestin Wafa menerbitkan gambar yang menunjukkan Saif, berbalut dan terikat, berpakaian berwarna darah dan berbaring di katil hospital. Wafa berkata Saif telah dipukuli kerana Hamas menyerang penunjuk perasaan dan wartawan; penunjuk perasaan berada di jalanan untuk menuntut keadaan hidup yang lebih baik.

 Rujukan 

Kategori:Menteri kerajaan Negara Palestin
Kategori:Sumber bahasa Jerman CS1 (de)
Kategori:Penulis Palestin
Kategori:Alumni Universiti Birzeit
Kategori:Alumni Universiti Bradford
Kategori:Rencana dicipta sempena Kegiatan Pertukaran Palestin-Malaysia